กองพลทหารปืนใหญ่

กองพลทหารปืนใหญ่ (พล.ป.)  เป็นหน่วยขึ้นตรงต่อกองทัพบกไทย มีหน้าที่เป็นหน่วยสนับสนุนหน่วยกำลังรบของกองทัพบกด้วยการยิงอาวุธหนัก และปฏิบัติภารกิจอื่น ๆ ตามที่กองทัพบกกำหนด โดยมีที่ตั้งอยู่ที่ค่ายสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ตำบลท่าแค อำเภอเมืองลพบุรี จังหวัดลพบุรี

**ประวัติกองพลทหารปืนใหญ่**
กองพลทหารปืนใหญ่ จัดตั้งขึ้นตามคำสั่ง กองทัพบก (เฉพาะ) ลับ ที่ 81/26 เรื่อง จัดตั้งกองพลทหารปืนใหญ่ เมื่อ 1 เมษายน พุทธศักราช 2526 ตามแนวความคิดของ พลเอก อาทิตย์ กำลังเอก ซึ่งได้เสนอแนวคิดไว้ว่า
กองทัพไทยเป็นกองทัพที่ขาดแคลนน่าจะได้รวมปืนใหญ่หรือรวมอำนาจการยิงที่รุนแรงไว้ให้ผู้บังคับบัญชาชั้นสูงของ ทบ. ใช้แก้ปัญหาในพื้นที่ซึ่งสถานการณ์รุนแรง ประกอบกับความจำเป็นที่ต้องมีปืนระยะยิงไกลไว้เพื่อต่อต้านปืนข้าศึกยิ่งรบกวนขัดขวางต่อที่บังคับการ ที่รวมพล ตำบลสำคัญ และระบบการติดต่อสื่อสารที่ลึกเข้าไปในดินแดนข้าศึก
ในขณะนั้นได้ใช้ ปนร.20 ขนาด 155 มม. M71 ผลิตในประเทศอิสราเอล และ ปกค.25 ขนาด 155 มม. M198 ผลิตในประเทศสหรัฐอเมริกา โดยมี พลตรี วิโรจน์ แสงสนิท (ยศในขณะนั้น) เป็นผู้บัญชาการกองพลทหารปืนใหญ่ (ผบ.พล.ป.) ท่านแรก
กองพลทหารปืนใหญ่ จึงได้ถือเอาวันที่ 1 เมษายน ของทุกปีเป็นวันสถาปนากองพลทหารปืนใหญ่ การจัดตั้งกองพลทหารปืนใหญ่ในครั้งแรกนั้น ได้ปรับปรุงสถานที่อาคารตานี ของ ป.พัน.201 เป็น กองบัญชาการกองพลทหารปืนใหญ่ ชั่วคราว ตั้งแต่ปีพุทธศักราช 2526 ถึง 2529- 7 ตุลาคม พุทธศักราช 2528 ได้ทำการก่อสร้างกองบัญชาการ กองพลทหารปืนใหญ่แห่งใหม่ คือสถานที่ในปัจจุบัน แล้วเสร็จใน 18 มิถุนายน พ.ศ. 2529 รวมระยะเวลาการก่สร้าง 255 วัน ด้วยงบประมาณ 7,520,000.-บาท- 29 ธันวาคม พุทธศักราช 2529  พลเอก ชวลิต ยงใจยุทธ ผู้บัญชาการทหารบกในขณะนั้น ได้กระทำพิธีเปิดปัยอาคารกองบัญชาการ กองพลทหารปืนใหญ่- 7 เมษายน พุทธศักราช 2535 เป็นวันมหามงคลที่ข้าราชการและครอบครัวในกองพลทหารปืนใหญ่ มีความรู้สึกปลื้มติยินดีและซาบซึ้งในพระมหากรุณาธิคุณที่สมเด็จพระเทพรัตนราชสุดาสยามบรมราชกุมารี เสด็จพระราชดำเนินทรงประกอบพิธีเปิดพระบรมราชานุสาวรีย์พระบาทสมเด็จพระจุลจอมเกล้าเจ้าอยู่หัว เพื่อเป็นที่เคารพสักการบูชา และน้อมระลึกถึงพระมหากรุณาธิคุณอันล้นเกล้าล้นกระหม่อมของพระองค์- 15 เมษายน พุทธศักราช 2535 กองพลทหารปืนใหญ่ได้รับพระราชทานนามค่ายว่า ค่ายพิบูลสงคราม  เพื่อเป็นเกียรติประวัติแก่ พณฯ จอมพล ป. พิบูลสงคราม อดีตนายทหารปืนใหญ่ ผู้เคยดำรงตำแหน่งสำคัญทางด้านการทหารซึ่งในระหว่างที่ท่านดำรงตำแหน่งต่างๆ เป็นผู้วางรากฐานกิจการเหล่าทหารปืนใหญ่สมัยใหม่ โดยนำความรู้จากต่างประเทศมาปรับปรุงวิชาการของทหารปืนใหญ่ไทย ให้เจริญก้าวหน้า และพัฒนา จนถึงทุกปัจจุบัน- 28 พฤษภาคม พุทธศักราช 2535 เริ่มดำเนินการตั้งกองพลทหารปืนใหญ่โดยใช้ชื่อว่า ค่ายพิบูลสงคราม- 24 กุมภาพันธ์ พุทธศักราช 2536 พลเอก วิมล วงศ์วานิช ผู้บัญชาการทหารบกในขณะนั้น เป็นผู้กระทำพิธีเปิดนามค่ายพิบูลสงคราม- 29 ธันวาคม พุทธศักราช 2562 พระราชทานนามค่ายทหารแก่กองพลทหารปืนใหญ่ เดิมชื่อ "ค่ายพิบูลสงคราม" มีที่ตั้ง ณ ตำบลท่าแค อำเภอเมืองลพบุรี จังหวัดลพบุรี ว่า "ค่ายสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง" และพระราชทานนามย่อว่า "ค่ายสิริกิติ์"

**การจัดหน่วย**
กองพลทหารปืนใหญ่ ได้รับอนุมัติในการจัดตั้งหน่วย ตามแผนพัฒนากองทัพบกและแผนแม่บทการพัฒนาหน่วยเหล่าทหารปืนใหญ่ โดยมีการจัดหน่วยดังนี้- กองบัญชาการและกองร้อยกองบัญชาการ (ร้อย.บก.พล.ป.)- กรมทหารปืนใหญ่ที่ 71 (ป.71) ประกอบด้วย
*กองพันทหารปืนใหญ่ที่ 711 กรมทหารปืนใหญ่ที่ 71 (ป.71 พัน.711)
*กองพันทหารปืนใหญ่ที่ 712 กรมทหารปืนใหญ่ที่ 71 (ป.71 พัน.712)
*กองพันทหารปืนใหญ่ที่ 713 กรมทหารปืนใหญ่ที่ 71 (ป.71 พัน.713)- กรมทหารปืนใหญ่ที่ 72 (ป.72) ประกอบด้วย
*กองพันทหารปืนใหญ่ที่ 721 กรมทหารปืนใหญ่ที่ 72 (ป.72 พัน.721)
*กองพันทหารปืนใหญ่ที่ 722 กรมทหารปืนใหญ่ที่ 72 (ป.72 พัน.722)
*กองพันทหารปืนใหญ่ที่ 723 กรมทหารปืนใหญ่ที่ 72 (ป.72 พัน.723)- กองร้อยทหารปืนใหญ่ค้นหาเป้าหมาย (ร้อย.ป.คปม.)

**ยุทโธปกรณ์ที่สำคัญของหน่วย**
 ปนร.34 ขนาด 155 มม. GHN-45 A1- ปืนใหญ่ ขนาด 155 มม.อัตตาจร ล้อยาง M758 (ATMG)- ปืนใหญ่เบากระสุนวิถีโค้ง 105 มม.- ปืนใหญ่ต่อสู้อากาศยาน (ป.ต.อ.) พร้อมไฟฉายแรงสูงขนาดใหญ่หน้าตัด 120 ซม.- จลก.แบบ 31 ขนาด 130 มม.- จลก.แบบ 56 ขนาด 122 มม. (SR4)- จรวดหลายลำกล้อง ขนาด 302 มม. (DTI-1)- จรวดหลายลำกล้อง ขนาด 302 มม. (DTI-1G)

**ประติมากรรม**
 อนุสาวรีย์ จอมพล ป.พิบูลสงคราม โดยจอมพล สฤษดิ์ ธนะรัชต์ เป็นประธานเปิดพิธีเมื่อวันที่ 5 ตุลาคม พ.ศ. 2503
ปัจจุบันอนุสาวรีย์ถูกรื้อถอนออกไป

**อ้างอิง**

**แหล่งข้อมูลอื่น**
  กองพลทหารปืนใหญ่ ค่ายสิริกิติ์ date=2016-09-25 
ปืนใหญ่